
TEHNISKĀ SPECIFIKĀCIJA

Iepirkums “Peldētapmācības nodarbību organizēšana un vadīšana skolēniem 2026./2027. mācību gadā” 

projekta Nr. 4.1.2.2/1/24/I/006 “Veselības veicināšanas un slimību profilakses pasākumi Kuldīgas novada iedzīvotājiem” ietvaros

1. Pasākuma apraksts: Kuldīgas novada Sporta skolas peldbaseinā organizēt un vadīt peldētapmācības nodarbības skolēniem un pirmsskolas vecuma bērniem, kas saņem obligāto vispārējo izglītību (t.i., arī 5-gadīgiem un 6-gadīgiem) no Kuldīgas novada pilsētu un pagastu skolām un pirmsskolas izglītības iestādēm. Nodarbību mērķis ir veicināt skolēnu ikdienas kustību aktivitātes un slodzi, tādējādi veicinot pareizas stājas attīstību, visa ķermeņa muskulatūras stiprināšanu, pašapziņas celšanu, kā arī samazināt nelaimes gadījumu un noslīkšanas risku. 

2. Pasākuma mērķa grupa: pirmsskolas izglītības bērni, kas saņem obligāto vispārējo izglītību, skolēni, īpaši nabadzības, sociālās un teritoriālās atstumtības riskam pakļautie, kā arī skolēni ar mācīšanās grūtībām un/vai funkcionāliem traucējumiem. 

3. Pasākuma ilgums: vienas nodarbības ilgums – līdz 60 min. Izpildītājs līguma izpildes laikā nodarbību laikus saskaņo gan ar Pasūtītāju (Kuldīgas novada Izglītības pārvaldi), gan ar iesaistītajām izglītības iestādēm.

4. Plānotais līguma izpildes periods: 2026./2027. mācību gads.

5. Pasākuma apjoms: kopējais plānotais nodarbību skaits: 300 (trīs simti) nodarbības. Kopumā līguma izpildes periodā plānots, ka Izpildītājs ciešā sadarbībā ar Pasūtītāju (Kuldīgas novada Izglītības pārvaldi) un izglītības iestādēm atkarībā no pieprasījuma komplektē skolēnu grupas un vada nodarbības ne vairāk kā 30 grupām (grupu skaits tiks precizēts līguma izpildes laikā). Katrā grupā jābūt vismaz 10 personām. Katrai grupai vidēji plānotas 10 nodarbības mācību gadā, bet nodarbību skaits grupām var atšķirties atkarībā no pieprasījuma un izglītības iestāžu vajadzībām un iespējām. Lai mazinātu traumatismu, divas nodarbības plānotas drošībai pie un uz ūdens: risku izvērtēšana, palīdzības sniegšana, neapdraudot savu veselību, iepazīšanās ar peldlīdzekļu pareizu lietošanu. Nodarbības jāplāno rudens, ziemas un pavasara periodā. Ja ir pieprasījums, var tikt veidotas arī jauktas skolēnu grupas.     

Nodarbību grafiks jāsaskaņo ar Pasūtītāju (Kuldīgas novada Izglītības pārvaldi) un iesaistītajām izglītības iestādēm. Izpildītājs veic dalībnieku informēšanu par projektu, kā arī dalībnieku saraksta aizpildīšanu katrā nodarbībā atbilstoši Pasūtītāja prasībām. Visiem dalībniekiem nodarbības ir bez maksas. Dalībnieku sarakstu oriģināli, strukturēts elektroniskais rēķins, kuru nosūta e-adresē REKINI@90000035590, un PN akts jāiesniedz Pasūtītājam līdz nākamā mēneša 5. datumam. 

6. Pasākuma norises vieta: peldētapmācības nodarbības plānotas Kuldīgas novada Sporta skolas peldbaseinā (Kalna ielā 6, Kuldīgā), par kura izmantošanu konkrētos laikos Izpildītājs vienojas ar peldbaseina pārstāvi līguma izpildes laikā, par to informējot arī Pasūtītāju (Kuldīgas novada Izglītības pārvaldi). Nodarbība par traumatismu uz un pie ūdens plānojama ārtelpā un/vai ārtelpā. Uz pakalpojuma sniegšanas vietu Izpildītājs nokļūst pats par saviem līdzekļiem, kā arī pats nodrošina nodarbībām nepieciešamo inventāru. Izmaksās neiekļaut baseina izmantošanas izmaksas.
Papildu nosacījumi: 

· nodarbību norises vietā jāizvieto projekta plakāts, ko iedod Pasūtītājs;

· pēc līguma noslēgšanas un pirms pasākuma uzsākšanas ar Pasūtītāju jāsaskaņo nodarbību grafiks pirmajam pusgadam, kas turpmāk līdz katra mēneša 20. datumam pēc nepieciešamības jāaktualizē un jāiesniedz Pasūtītājam. Otrajam pusgadam grafiks jāiesniedz līdz 2025. gada 20. decembrim, kas turpmāk jāaktualizē pēc nepieciešamības līdz katra mēneša 20. datumam. 

· nodarbībās jāveic fotofiksācijas publicitātes nodrošināšanai;

· nodarbībām jābūt atbilstošām pasākuma mērķa grupai;

· jāpiesaista divi kvalificēti speciālisti uz grupu, kuriem ir atbilstoša izglītība un profesionālā kvalifikācija, t.i., 

1. sporta speciālists ar tiesībām strādāt kā peldēšanas trenerim, kurš atbilst vismaz vienam no šiem četriem nosacījumiem:

* persona, kurai ir A, B vai C kategorijas sporta speciālista sertifikāts un kura ir reģistrēta sporta speciālistu reģistrā;

* persona ar vismaz bakalaura grādu sporta specialitātē 5 gadus pēc diploma saņemšanas un ir reģistrēta sporta speciālistu reģistrā;

       * vismaz 2. kursa students, kurš apgūst augstāko pedagoģisko izglītību sporta studiju programmā un ir reģistrēts sporta speciālistu reģistrā;

       * persona, kurai ir augstākā pedagoģiskā izglītība sportā un tā ir reģistrēta sporta speciālistu reģistrā.

2.
sertificēts instruktors - glābējs, kurš drīkst strādāt tikai kopā ar sporta speciālistu ar tiesībām strādāt kā peldēšanas trenerim.   

